title: Emily Brontë
text: Emily Brontë, kobliyise bak 1818, tir nazbeikya ke Patrick Brontë gertik. Bro berikyeem, va grivapa ta sutera wavepon exaksar nume, va int gesiason do Anne tela lojotafa, va Gondal gestafo gazaxo redur. Loon dam beta berikya, Emily va Haworth yasamona is anamefa vayka en skeweson suver : batlize, dum gradilikeem ke intaf tanoy berpot, koe govitafa tuwava abrotcibartivon ugalzer. Tison 17-daf, ko Roe Head School va Charlotte dositar. Voxe kire va divblira en levgajar, ko gertaxo kalipon di dimpir.